b'\n_START_ARTICLE_\nGeorg Andreas von Rosen\n_START_SECTION_\n\xc5\xbdivljenje\n_START_PARAGRAPH_\nRodil se je o\xc4\x8detu generalu in 6. marca 1789 je bil vpisan v voja\xc5\xa1ko slu\xc5\xbebo. 21. januarja 1797 je bil povi\xc5\xa1an v zastavnika._NEWLINE_Leta 1805 se je udele\xc5\xbeil bitke pri Austerlitzu in 29. marca naslednjega leta je bil povi\xc5\xa1an v polkovnika. 15. januarja 1807 je postal poveljnik 1. lovskega polka, nakar je istega leta postal \xc5\xa1tabni \xc4\x8dastnik pri generalu Platovu._NEWLINE_Sodeloval je v finski vojni (1808-09) in bil 28. marca 1809 povi\xc5\xa1an v generalmajorja. Po vrnitvi v Sankt Peterburg je bil 14. septembra 1810 imenovan za poveljnika gardne brigade. Z brigado se je udele\xc5\xbeil tudi velike patriotske vojne; 29. aprila 1813 je postal poveljnik 1. gardne divizije in 17. avgusta istega leta je bil povi\xc5\xa1an v generalporo\xc4\x8dnika._NEWLINE_11. maja 1821 je postal poveljnik 15. pehotne divizije in 1. maja 1826 poveljnik za\xc4\x8dasnih divizij 5. pehotnega korpusa. 22. avgusta 1826 je postal poveljnik 1. pehotnega korpusa, 27. oktobra 1827 poveljnik samostojnega litvanskega korpusa in leta 1826 poveljnik 6. pehotnega korpusa._NEWLINE_Sodeloval je v zatrtju poljskega upora (1830-31). 13. septembra 1831 je bil poslan v Gruzijo, kjer je postal poveljnik samostojnega kavka\xc5\xa1kega korpusa, s katerim se je boril proti upornim gorskim plemenom._NEWLINE_30. novembra 1837 je postal senator.\n_START_SECTION_\nDru\xc5\xbeina\n_START_PARAGRAPH_\nNjegov brat, Aleksander Vladimirovi\xc4\x8d von Rosen (1779-1832), je bil tudi general.'